Source: https://valas.eu/jog/
Timestamp: 2020-06-05 01:49:10
Document Index: 27934728

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Jog - Válás békében, gyorsan
2018. januárjában fontos változásokat hozott a válóperekben az új Polgári Perrendtartás. A legfontosabb változás, hogy a házassági bontóperben a bíróság kizárólag az alábbi kérdésekben hozhat döntést:
házastársi közös lakás használatának rendezése
A házastársi vagyon megosztása ma már nem része a bontópernek, erre a törvény kifejezett tilalma vonatkozik, pedig a vagyonközösség megszűnése után létfontosságú lehet a közös vagyon megosztása.
A vagyonmegosztás megvalósítható a mediáció során. Ha a megosztás során ingatlannal kapcsolatosan földhivatali eljárást szükséges, ügyvéd segítségét kérjük.
Ha nem sikerül peren kívül megállapodni a vagyon megosztásáról, keresetet kell indítani. Ennek illetéke 6% (minimum 15.000, maximum 1.500.000 Ft) A követelés értékétől függően változik a bíróság illetékessége is, mert 30 millió forint feletti ügyek a Törvényszék hatáskörébe kerülnek, ahol kötelező az ügyvédi képviselet, és ez további költségekkel jár.
A házassági bontókereset csak meghatározott nyomtatványon terjeszthető, minden érdemi dokumentum csatolásával, a mediációs megállapodás aláírását követően. A bíróság ezt követően az alperest felhívja az úgynevezett ellenkérelem benyújtására, ami közös megegyezéses válás esetén csak formalitás.
Ma már minden per perfelvételi és érdemi szakaszra válik szét. A perfelvételi tárgyaláson a bíróság nyilatkoztatja a feleket a keresettel és a megállapodásukkal kapcsolatban, lezárja a perfelvételt, és kitűzi az érdemi tárgyalás napját.
Bizonyos esetekben lehetőség van arra, hogy a bíróság az első tárgyaláson érdemben tárgyalja a bontókeresetet (pl.: a feleknek nincs közös kiskorú gyermeke, és létrejött a közös megegyezés)
Az érdemi tárgyaláson közös megegyezéses válás esetén, ha a benyújtott megállapodás megfelel a jogszabályoknak, a bíróság azt végzéssel jóváhagyja, határozatba foglalja, és dönt a házasság felbontásáról.
Kóltségek
A mediáció költségei